**LĒMUMS**

Liepājā

|  |  |
| --- | --- |
| 2023. gada 16. novembrī | Nr.386/12  (prot. Nr.12, 6.§) |

Par grozījumiem 2019. gada

17. oktobra lēmumā Nr.375

Pamatojoties uz Pašvaldību likuma 4. panta pirmās daļas 4. punktu, Ministru kabineta 2019. gada 19. novembra noteikumiem Nr.537 “Eiropas Ekonomikas zonas finanšu instrumenta un Norvēģijas finanšu instrumenta 2014.-2021. gada perioda programmas “Pētniecība un izglītība” aktivitātes “Inovācijas centri” īstenošanas noteikumi”, Ministru kabineta 2019. gada 16. janvāra rīkojumu Nr.20 “Par Eiropas Ekonomikas zonas finanšu instrumenta un Norvēģijas finanšu instrumenta līdzfinansētās programmas “Pētniecība un izglītība” koncepcijas projektu”, Liepājas valstspilsētas un Dienvidkurzemes novada attīstības programmas 2022.-2027. gadam rīcības virziena Nr.7 “Kvalitatīva, pieejama, iekļaujoša izglītība” uzdevuma Nr.7.2. “Sniegt atbalstu pašvaldību infrastruktūras un tehnoloģiju izmantošanas pieejamībai mācību procesam izglītības iestāžu audzēkņiem” projektu Nr.VPr\_34 “Zinātnes centra izveide bērniem un jauniešiem”, izskatot Liepājas valstspilsētas pašvaldības domes pastāvīgās Attīstības komitejas 2023. gada 9. novembra lēmumu (sēdes protokols Nr.11) un pastāvīgās Finanšu komitejas 2023. gada 9. novembra lēmumu (sēdes protokols Nr.11), Liepājas valstspilsētas pašvaldības dome **nolemj:**

Izdarīt Liepājas pilsētas domes 2019. gada 17. oktobra lēmumā Nr.375 “Par EEZ finanšu instrumenta un Norvēģijas finanšu instrumenta 2014.-2021. gada perioda programmas “Pētniecība un izglītība” aktivitātes “Inovācijas centri” īstenošanas projektu “Zinātnes un izglītības inovāciju centra attīstība Liepājā”” šādus grozījumus:

1. Izteikt 2. punktu šādā redakcijā:

“2. Apstiprināt projekta “Zinātnes un izglītības inovāciju centra attīstība Liepājas pilsētā” (turpmāk – Projekts) kopējās izmaksas 1 025 341,78 EUR (viens miljons divdesmit pieci tūkstoši trīs simti četrdesmit viens *euro* un 78 centi) apmērā, no kurām Projekta attiecināmās izmaksas – 1 025 341,78 EUR, no tām:

2.1. Norvēģijas finanšu instrumenta, tai skaitā valsts budžeta līdzfinansējums (90%) – 922 807,50 EUR;

2.2. Liepājas valstspilsētas pašvaldības līdzfinansējums (10%) – 102 534,28 EUR.”

2. Izteikt 3. punktu šādā redakcijā:

“3. Nodrošināt Projekta īstenošanai nepieciešamo Liepājas valstspilsētas pašvaldības līdzfinansējumu Projekta attiecināmo izmaksu segšanai 102 534,28 EUR (viens simts divi tūkstoši pieci simti trīsdesmit četri *euro* un 28 centi) apmērā:

3.1. 2020. gadā – 39 422,00 EUR;

3.2. 2021. gadā – 29 581,50 EUR;

3.3. 2022. gadā – 33 530,78 EUR.”

3. Izteikt 4. punktu šādā redakcijā:

“4. Nodrošināt Projekta īstenošanai nepieciešamo Liepājas valstspilsētas pašvaldības priekšfinansējumu Projekta attiecināmo izmaksu segšanai 182 237,44 EUR (viens simts astoņdesmit divi tūkstoši divi simti trīsdesmit septiņi *euro* un 44 centi) apmērā, kas tiks atmaksāts 2024. gadā pēc Projekta noslēguma, ja izmaksas izlietotas pilnā plānotajā apmērā un nav konstatētas neatbilstības:

4.1. 2022. gadā – 79 804,72 EUR;

4.2. 2023. gadā – 102 432,72 EUR.”

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Finanšu pārvaldei, Attīstības pārvaldei, Liepājas Izglītības pārvaldei | |